
 Uchádzač vyplní žlto vyznačené údaje 

RÁMCOVÁ DOHODA O POSKYTOVANÍ SLUŽBY
Zber a zhodnotenie biologicky rozložiteľného odpadu 
z kuchyne a jedlých olejov a tukov
uzavretá v súlade s § 269 ods. 2 zákona č. 513/1991 Zb. Obchodného zákonníka v znení neskorších predpisov, (ďalej len „Obchodný zákonník“) s § 83 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a uzatvorená v súlade s príslušnými ustanoveniami zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“) a v súlade s vyhláškou Ministerstva životného prostredia Slovenskej republiky č. 365/2015 Z. z., ktorou sa ustanovuje Katalóg odpadov v znení neskorších predpisov (ďalej len „Vyhláška č. 365/2015“)
(ďalej len „Rámcová dohoda") medzi Zmluvnými stranami: 
OBJEDNÁVATEĽ
Názov:	Mesto Senec
Sídlo:	Mierové námestie č. 8, 903 01 Senec
Zastúpený:	Ing. Pavol Kvál, primátor
Štát:	Slovenská republika
IČO:	00 305 065
DIČ:	2020662237
Bankové spojenie:	VÚB, a.s.
Číslo účtu:	36 5680 1656/0200
IBAN:	SK34 0200 0000 0036 5680 1656
SWIFT:	SUBASKBX
Kontaktná osoba pre odvoz odpadu: Bc. Ivica Gajdošová, +421 911 891 7171, odpady@senec.sk
Kontaktná osoba pre zmluvné veci: Mgr. Renata Turiničová, +421 2 2020 5153, turinicovar@senec.sk (ďalej len „Objednávateľ");
a
POSKYTOVATEĽ
Názov:	...........................................................................................
Sídlo:	...........................................................................................
Zastúpený:	...........................................................................................
Štát:	...........................................................................................
IČO:	...........................................................................................
DIČ:	...........................................................................................
IČ DPH:	...........................................................................................
Zapísaný:	...........................................................................................
Bankové spojenie:	..........................................................................................
Číslo účtu:	..........................................................................................
IBAN:	..........................................................................................
SWIFT:	..........................................................................................
Kontaktná osoba
pre nakladanie s odpadom:	.................................., telefón: ........................, e-mail: ................
Kontaktná osoba
pre zmluvné veci:	.................................., telefón: ........................, e-mail: ................ (ďalej len „Poskytovateľ");
(Objednávateľ a Poskytovateľ spolu ďalej len „Zmluvné strany").
PREAMBULA
Zmluvné strany, na základe výsledku verejného obstarávania podľa zákona o verejnom obstarávaní, s predmetom zákazky „Zber a zhodnotenie biologicky rozložiteľného odpadu z kuchyne a jedlých olejov a tukov“ uzatvárajú túto Rámcovú dohodu.
I. PREDMET RÁMCOVEJ DOHODY
1.1. Predmetom Rámcovej dohody je poskytovanie služieb spojených so zberom a odvozom a zhodnotením biologicky rozložiteľného odpadu z kuchyne a jedlých olejov a tukov. Podrobný opis predmetu Rámcovej dohody tvorí Prílohu č. 2 k tejto Rámcovej dohode.
1.2. Poskytovateľ garantuje poskytovanie služby na základe platných a účinných predpisov SR v oblasti nakladania s odpadmi - zákon o odpadoch v platnom znení vrátane vykonávacích vyhlášok.
1.3. Prílohami tejto Rámcovej dohody sú doklady Poskytovateľa, ktorými preukazuje oprávnenie na poskytovanie služby v plnom rozsahu podľa bodu 1.2 Rámcovej dohody.
1.4. Rozsah predmetu plnenia je určený pre predpokladané množstvo vybraných komunálnych odpadov, uvedených v Prílohe č. 1 k tejto Rámcovej dohode "Cenová tabuľka – výkaz výmer".
1.5. Rozsah predmetu plnenia Rámcovej dohody bude upravený podľa skutočne vykonaných služieb a skutočného množstva vzniknutých komunálnych odpadov. Fakturácia bude vykonávaná na základe skutočných odobraných množstiev odpadov a poskytnutých služieb s použitím zmluvne dohodnutých jednotkových cien v tejto Rámcovej dohode.
1.6. Zmluvné strany sa dohodli, že predpokladané množstvo vybraných komunálnych odpadov, ktoré budú odovzdané Objednávateľom Poskytovateľovi počas štyroch (4) rokov od nadobudnutia účinnosti Rámcovej dohody, bude predpokladané množstvo uvedené v Prílohe č. 1 k tejto Rámcovej dohode „Cenová tabuľka – výkaz výmer“. Zmluvné strany sa dohodli, že Objednávateľ ich nie je povinný odovzdať Poskytovateľovi v celom uvedenom množstve.
1.7. Objednávateľ sa zaväzuje zaplatiť Poskytovateľovi Cenu podľa článku III tejto Rámcovej dohody a Prílohy č. 1 k tejto Rámcovej dohode.
1.8. Miesto spracovania (zhodnotenia) vybraných komunálnych odpadov pre jednotlivé kat. čísla je nasledovné:
(i) Biologicky rozložiteľný kuchynský a reštauračný odpad (kat. č. 200 108)
[bookmark: _Hlk233809715]...........................................................................................
(ii) Jedlé oleje a tuky (kat. č. 200 125)
...........................................................................................
(ďalej len „Miesto spracovania“).
1.9. Poskytovateľ týmto vyhlasuje, že sú mu vydané a sú právoplatné všetky zákonom stanovené povolenia, rozhodnutia a súhlasy v predpísanej forme a rozsahu a že má vykonané všetky zákonom stanovené registrácie. Poskytovateľ sa počas platnosti Rámcovej dohody zaväzuje vykonať všetky právne a iné úkony, aby tieto právoplatné povolenia, rozhodnutia, registrácie a súhlasy, ktoré ho oprávňujú nakladať s odpadmi uvedenými v bode 1.8. tohto článku v súlade so zákonom o odpadoch a ďalšími všeobecne záväznými právnymi predpismi udržal v platnosti počas celého trvania tejto Rámcovej dohody.
1.10. Pre vylúčenie pochybností sa Zmluvné strany dohodli, že Poskytovateľ je oprávnený po dovezení vybraných komunálnych odpadov uvedených v bode 1.8. tohto článku Rámcovej dohody do Miesta spracovania podľa bodu 1.8. tohto článku Rámcovej dohody previesť na vlastné náklady vybrané komunálne odpady do iného miesta ich spracovania. O tejto skutočnosti bude informovať Objednávateľa najneskôr priložením príslušných dokladov (povolení, vážnych lístkov) ako príloh vystavenej faktúry. Platnosť ustanovení tejto Rámcovej dohody týmto nie je dotknutá, najmä, ale nie výlučne, Poskytovateľ odvezie vybrané komunálne odpady len na miesta, na ktoré sú vydané všetky zákonom stanovené povolenia, rozhodnutia v predpísanej forme v súlade touto Rámcovou dohodou a všeobecne záväznými právnymi predpismi. Na účely tejto Rámcovej dohody sa primerane ustanovenia týkajúce sa Miesta spracovania vzťahujú aj na miesto spracovania alebo miesta podľa tohto bodu Rámcovej dohody.
II. PODMIENKY POSKYTOVANIA SLUŽBY
2.1 Podmienky nakladania s predmetom Rámcovej dohody sú uvedené v tejto Rámcovej dohode, pokiaľ sa Zmluvné strany písomne nedohodnú inak za účelom individuálneho nakladania s nimi.
2.2 Poskytovateľ vyhlasuje, že Miesto spracovania vybraných komunálnych odpadov má voľnú kapacitu na minimálne také ich množstvo, ktoré je definované v tejto Rámcovej dohode, a ktoré je vyjadrené hmotnosťou v tonách v Prílohe č.1 Rámcovej dohody počas celého obdobia trvania tejto Rámcovej dohody.
2.3 Poskytovateľ sa zaväzuje rezervovať kapacitu Miesta spracovania odpadu pre Objednávateľa na odber minimálne takého množstva odpadu špecifikovaného v Prílohe č.1 tejto Rámcovej dohody, ktoré je vyjadrené hmotnosťou v tonách v Prílohe č.1 tejto Rámcovej dohody počas celého obdobia trvania tejto Rámcovej dohody.
2.4 Plnenie z tejto Rámcovej dohody sa realizuje na základe objednávok vystavovaných Objednávateľom na obdobie dvanástich (12) mesiacov dopredu (ďalej len „Objednávka“) a potvrdených Poskytovateľom.
2.5 Poskytovateľ sa zaväzuje akceptovať Objednávku momentom jej doručenia elektronickou formou na ním pre tento účel určenú e-mailovú adresu. Objednávateľ sa zaväzuje vystaviť a doručiť Objednávku Poskytovateľovi najneskôr päť (5) dní pred požadovaným začatím odovzdávania odpadu. Poskytovateľ potvrdí Objednávku e-mailom do dvoch (2) pracovných dní odo dňa prijatia Objednávky. Zmluvné strany sa dohodli, že Objednávky zadávané na základe tejto Rámcovej dohody budú zodpovedať podmienkam dohodnutým v tejto Rámcovej dohode a právam a povinnostiam dohodnutým v tejto Rámcovej dohode. Potvrdením Objednávky je uzatvorená jednotlivá zmluva (ďalej len „Jednotlivá zmluva“).
2.6 Poskytovateľ bude viesť evidenciu jednotlivých druhov odpadov v členení podľa Katalógu odpadov. Evidencia bude obsahovať druh odpadu, množstvo odpadu, katalógové číslo odpadu, spôsob zhodnotenia, miesto spracovania. Evidencia bude poskytovaná Objednávateľovi 1 x mesačne do 10-teho dňa v mesiaci nasledujúcom po mesiaci fakturácie.
2.7 Poskytovateľ je povinný každoročne, najneskôr do dňa 15. 01. poskytnúť Objednávateľovi informáciu o koncovom zariadení pre jednotlivé katalógové čísla odpadov z dôvodu štatistického vykazovania obce.
2.8 Zodpovednosť za manipuláciu s odpadom prevzatým podľa tejto Rámcovej dohody prechádza z Objednávateľa na Poskytovateľa v okamihu prevzatia odpadu.
2.9 Zmluvné strany určia na základe vzájomnej písomnej dohody dni vývozu biologicky rozložiteľných odpadov z kuchyne a reštaurácií (ďalej len „BRKO“) a jedlých olejov a tukov (ďalej len „JOT“) pre jednotlivé druhy nádob, v rámci príslušného týždňa a harmonogramu.
2.10 Poskytovateľ' je povinný uskutočňovať vývoz odpadu v stanovený deň a to podľa zmluvne určeného intervalu vývozu. V prípade, že vývoz nebude možné uskutočniť v stanovenom termíne, Poskytovateľ služby zabezpečí jeho náhradné vykonanie najneskôr do 24 hod. alebo podľa dohody s Objednávateľom.
2.11 Zberné nádoby/vrecia na BRKO a JOT musia byť v deň vývozu pripravené na verejne prístupné miesto v bezprostrednej blízkosti verejnej komunikácie prístupnej pre zberové vozidlo, v opačnom prípade Poskytovateľ nie je povinný nádobu vyprázdniť. Po vyprázdnení odpadových nádob budú tieto vrátené posádkou zberového vozidla na toto miesto. Požaduje sa len vývoz zberných nádob/vriec, z ktorých umiestnenia je zrejmé, že pôvodca odpadu požaduje vývoz zbernej nádoby/vriec, tzn. že ju umiestni čo najbližšie k pozemnej komunikácii.
2.12 Za vyhovujúci technický stav zberných nádob na BRKO a JOT zodpovedá vlastník nádob. Ak Poskytovateľ zistí nevyhovujúci technický stav nádob, ktorý je prekážkou pri manipulácií s nádobami pri vývoze odpadu, zabezpečí adekvátnu nápravu – u nádob vo svojom vlastníctve výmenu alebo opravu, u nádob vo vlastníctve Objednávateľa okamžité oznámenie Objednávateľovi. Ak nevyhovujúci stav zbernej nádoby vo vlastníctve Poskytovateľa zistí Objednávateľ, obratom upozorní na tento stav Poskytovateľa písomne alebo mailom. Maximálna lehota na odstránenie nevyhovujúceho technického stavu všetkých zberných nádob sú 2 pracovné dni v prípade Poskytovateľa a 5 pracovných dní v prípade Objednávateľa.
2.13 V prípade, že dôjde k znečisteniu verejného priestranstva pri vyprázdňovaní zberných nádob alebo kontajnerov, musí Poskytovateľ' toto znečistenie okamžite odstrániť.
2.14 Za poškodenie zberných nádob v dôsledku zlej manipulácie pri vývoze odpadu, a teda i za prípadné takto vzniknuté škody zodpovedá Poskytovateľ.
2.15 Zber BRKO a JOT požaduje mesto vykonávať najskôr od 6.00 hod. a najneskôr do 20.00 hod.
2.16 V prípade, ak sa plánovaný odvoz nevykoná v čase podľa harmonogramu (z dôvodu nepriaznivého počasia, poruchy zberového vozidla, atď.) je potrebné vykonať náhradný odvoz do 16.00 hod. nasledovného dňa bez ohľadu na to, či deň odvozu pripadá na dni pracovného voľna alebo na sviatok. Vykonávanie náhradného odvozu treba hlásiť kontaktnej osobe mesta uvedenej v článku VI bod 6.2 tejto Rámcovej dohody.
2.17 Objednávateľ požaduje zabezpečiť službu zberu BRKO a JOT prostredníctvom zberných nádob aj v dňoch sviatku, ak tento inak pripadá na pracovný deň pondelok až piatok počas celého roka s výnimkou 1. januára, Veľkonočnej nedele, Veľkonočného pondelka a 24. a 25. decembra.
2.18 Objednávateľ požaduje predložiť harmonogram zberu BRKO a JOT zo zberných nádob do 10. novembra na ďalší kalendárny rok. Pre rok 2027 v deň podpisu tejto Rámcovej dohody.
2.19 Pri každom zbere BRKO a JOT je Poskytovateľ povinný uzatvoriť vyprázdnenú zbernú nádobu a následne ju umiestniť na pôvodné miesto, resp. stojisko a v prípade 120 l zberných nádob zaistiť proti posunutiu tak, aby bolo možné ich plynulé otváranie a aby nedochádzalo k ich samovoľnému odsunutiu mimo stojiska. 
2.20 Objednávateľ má právo vykonávať kontrolu množstva a kvality poskytovanej služby.
2.21 Zber a prepravu (odvoz) BRKO a JOT zo zberných nádob/vriec je potrebné realizovať spôsobom, ktorý zaznamenáva informácie o výsypoch jednotlivých odpadových nádob / vriec zosnímaním identifikačných kódov nalepených na odpadových nádobách / vreciach prostredníctvom čítacieho zariadenia, ktoré zabezpečí na svoje náklady Objednávateľ v počte 2 kusy.Identifikačné kódy pre jednotlivých pôvodcov zabezpečuje Objednávateľ. Objednávateľ na tieto účely zabezpečí pre Poskytovateľa poskytnutie  aplikácie pre zaznamenávanie výsypov pre BRKO a JOT..
2.22 Poskytovateľ je povinný využívať Objednávateľom poskytnutú mobilnú aplikáciu pre vykonávanie zaznamenávania výsypov / zberu jednotlivých odpadových nádob a vriec BRKO a JOT. 
2.23 Poskytovateľ je povinný obslúžiť len vrece, ktoré je označené tagom (nálepkou). Pri vreci, na ktorom sa nenachádza tag, je Poskytovateľ povinný vyhotoviť fotografiu a zaslať ju kontaktnej osobe mesta uvedenej v článku VI bod 6.2 tejto Rámcovej dohody.
2.24 Objednávateľ nezabezpečí prístup k údajom pre Poskytovateľa formou webovej aplikácie, v prípade potreby si ho môže zabezpečiť Poskytovateľ sám u zmluvného dodávateľa mesta.
2.25 V zberových vozidlách Poskytovateľa zabezpečujúcich zber BRKO a JOT bude nainštalovaný kamerový systém a GPS zariadenie. Objednávateľ je oprávnený žiadať od Poskytovateľa výstup z GPS zariadenia a kamerový záznam, ktorý bude slúžiť pre kontrolnú činnosť a zároveň pomôže Objednávateľovi pri sťažnostiach občanov. Kamerový záznam je povinný Poskytovateľ sprístupniť na požiadanie do 3 hodín od písomnej mailovej žiadosti. Uchovávanie kamerového záznamu požaduje objednávateľ v lehote minimálne 7 dní.
2.26 Objednávateľ sa zaväzuje zabezpečiť v mesiacoch november až marec, v prípade snehovej pokrývky príjazdovej komunikácie, jej prejazdnosť. Ak to nebude možné, Poskytovateľ zabezpečí po dohode a v súčinnosti s objednávateľom alternatívny spôsob odvozu odpadu.
2.27 Objednávateľ sa zaväzuje informovať Poskytovateľa minimálne týždeň vopred o plánovaných opatreniach na území mesta, ktoré majú vplyv na poskytovanie služieb zo strany Poskytovateľa, ak o nich bude mať Objednávateľ vedomosť, resp. informáciu minimálne týždeň vopred. V takomto prípade, sa Zmluvné strany dohodnú na náhradnom riešení. Obdobne budú Zmluvné strany postupovať v prípade živelných udalostí, havárií a iných objektívnych prekážok.
2.28 Objednávateľ sa zaväzuje bezodkladne informovať Poskytovateľa o všetkých skutočnostiach, ktoré majú vplyv na poskytovanie služieb zo strany Poskytovateľa tak, aby poskytované služby mohli byť vykonávané v súlade so záväzkami Poskytovateľa.
2.29 Objednávateľ sa zaväzuje informovať občanov o pravidlách a podmienkach vykonávania aktivít v oblasti nakladania s odpadmi a obe Zmluvné strany sa dohodli, že v tejto oblasti budú úzko spolupracovať.
2.30 Poskytovateľ sa taktiež zaväzuje poskytovať služby podľa Rámcovej dohody v súlade s platným a účinným všeobecne záväzným nariadením mesta Senec o nakladaní s komunálnymi a drobnými stavebnými odpadmi.
III. CENA A PLATOBNÉ PODMIENKY
3.1 V cene služby budú zahrnuté všetky náklady súvisiace s plnením záväzku Poskytovateľa podľa tejto Rámcovej dohody.
3.2 Cena služby je stanovená v členení podľa druhov odpadov na základe ponuky z verejného obstarávania, s uvedením jednotkových cien v Prílohe č. 1 Cenová tabuľka – výkaz výmer.
3.3 Konečná cena služby bude upravená podľa skutočného množstva poskytnutej služby (t.j. skutočne odvezeného a spracovaného množstva odpadu), pri zachovaní jednotkových cien.
3.4 K cene služby podľa bodu 3.1 tohto článku Rámcovej dohody bude pri fakturácii pripočítaná aj daň z pridanej hodnoty (ďalej len „DPH“) v súlade s platnou legislatívou.
3.5 Cena služby podľa bodu 3.1 tohto článku Rámcovej dohody nemôže byť Poskytovateľom zvýšená počas celej doby trvania tejto Rámcovej dohody, s výnimkou zvýšenia podľa bodu 3.17 Rámcovej dohody.
3.6 Celkovú cenu služby podľa bodov 3.1, 3.2 a 3.3 tohto článku Rámcovej dohody uhradí Objednávateľ na základe faktúry vystavenej  Poskytovateľom po skončení príslušného kalendárneho mesiaca, v ktorom boli služby Objednávateľovi poskytnuté. Poskytovateľ vystaví faktúry na základe potvrdených vážnych lístkov sumárne k poslednému dňu v mesiaci.
3.7 Podkladom k fakturácii vývozu zberných nádob na BRKO a JOT, kat. č. 200 108 – biologicky rozložiteľné kuchynské a reštauračné odpady a kat. č. 200 125 – jedlé oleje a tuky, bude výstup z elektronického evidenčného systému mesta, ktorý zaznamenáva prostredníctvom čítacieho zariadenia počet reálne obslúžených zberných nádob/vriec. Nádoby bez aktívneho tagu nesmú byť Poskytovateľom obslúžené do času ich ošetrenia tagom. Inštaláciu tagu na stojiskách 120 l zberných nádob vykonáva poverený zamestnanec mesta. Poskytovateľ má povinnosť nahlásiť adresu umiestnenia zbernej nádoby neošetrenej tagom poverenej osobe mesta neodkladne.
3.8 V prípade obsluhy neoznačenej zbernej nádoby/vreca nebude táto/toto zberná nádoba/vrece zarátaná/é do sumy fakturácie a náklady na jej/jeho vývoz znáša Poskytovateľ.


3.9 Maximálna celková cena služby uhradená Objednávateľom na základe Objednávok zadávaných v súlade s predmetom Rámcovej dohody je stanovená podľa predpokladanej hodnoty zákazky určenej pre verejné obstarávanie identifikované v záhlaví tejto Rámcovej dohody v hodnote 825.000,00 EUR bez DPH (slovom osemstodvadsaťpäťtisíc eur) počas celej doby trvania Rámcovej dohody v zmysle Prílohy č. 1 tejto Rámcovej dohody.
3.10 Faktúra vystavená Poskytovateľom je splatná do tridsiatich (30) dní odo dňa jej doručenia Objednávateľovi.
3.11 Objednávateľ neposkytuje preddavok.
3.12 Faktúra musí obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) a zákona č. 431/2002 Z. z. o účtovníctve v znení neskorších predpisov a údaje podľa tejto Rámcovej dohody, najmä:
(i) označenie Objednávateľa,
(ii) označenie Poskytovateľa,
(iii) číslo Rámcovej dohody,
(iv) číslo Objednávky,
(v) pečiatka a podpis oprávnenej osoby Poskytovateľa.
(vi) fotokópia súpisu poskytnutej služby (druh nádob, počet nádob, počet uskutočnených vývozov, jednotkové ceny, celkové ceny, vážne lístky odpadu fakturovaného podľa hmotnosti), ktoré sú neoddeliteľnou súčasťou každej faktúry.
3.13 V prípade, ak faktúra nebude obsahovať náležitosti uvedené v zákone o DPH alebo v tejto Rámcovej dohode, Objednávateľ je oprávnený vrátiť faktúru Poskytovateľovi na opravu. V takomto prípade nová tridsaťdňová (30) lehota splatnosti začne plynúť doručením opravenej alebo novo vystavenej faktúry Objednávateľovi.
3.14 Objednávateľ uhradí faktúru Poskytovateľovi v prospech bankového účtu uvedeného v záhlaví tejto Rámcovej dohody, resp. vo faktúre. Za dátum úhrady sa považuje deň, kedy bola príslušná čiastka pripísania na účet Poskytovateľa.
3.15 V prípade, ak Objednávateľ bude v omeškaní s plnením svojich peňažných záväzkov voči Poskytovateľovi o viac ako 30 dní, je Poskytovateľ oprávnený požadovať od Objednávateľa zaplatenie zmluvného úroku z omeškania vo výške 0,03 % denne z dlžnej sumy za každý deň omeškania.
3.16 Zmluvné strany sa dohodli, že v prípade, že počas trvania tejto Rámcovej dohody a poskytovania služieb podľa nej dôjde k zmene právnych predpisov účinných v čase podpisovania Rámcovej dohody, ktoré majú dosah na výšku ceny poskytovaných služieb, má právo dotknutá strana na zmeny cien formou dodatku o výšku vyplývajúcu z nových právnych predpisov. Pokiaľ povinná strana nepodpíše dodatok o zmene cien do 14 dní odo dňa predloženia návrhu na podpísanie dodatku k Rámcovej dohode, dotknutá strana má právo požadovať zaplatenie ceny poskytovaných služieb po zmene právnych predpisov v cene vyplývajúcej z týchto nových právnych predpisov. Toto dojednanie sa týka predovšetkým, nie však výlučne sadzby DPH.
3.17 Cena za poskytované služby v zmysle tohto čl. III sa počas trvania tejto Rámcovej dohody počínajúc od 1.1.2028 automaticky zvýši vždy k 1. januára príslušného roka o výšku spotrebiteľského indexu cien pre SR publikovaného Štatistickým úradom SR, podľa vstupu (čísla) reprezentujúceho aktuálny rast úhrnného indexu spotrebiteľských cien tovarov a služieb v Slovenskej republike za predchádzajúci kalendárny rok.
IV. ZMLUVNÉ POKUTY
4.1 Za nedodržanie garancie rezervácie kapacity Miesta spracovania pre Objednávateľa počas platnosti tejto Rámcovej dohody podľa článku II, bod 2.3 tejto Rámcovej dohody zaväzuje sa Poskytovateľ uhradiť Objednávateľovi zmluvnú pokutu vo výške 20 000 EUR (slovom: dvadsaťtisíc eur).


4.2 Za neoznámenie ukončenia činnosti alebo pozastavenie činnosti na strane Poskytovateľa, za neoznámenie, že Poskytovateľovi bolo odobraté ktorékoľvek z povolení, súhlas alebo registrácia podľa článku I, bod 1.9 tejto Rámcovej dohody, skončila ich platnosť alebo inej obdobnej udalosti, ktorá by mohla mať podstatný vplyv na plnenie predmetu Rámcovej dohody do troch (3) dní odo dňa vzniku takejto okolnosti (napríklad právoplatnosti takéhoto rozhodnutia, ak bolo vydané rozhodnutie), uhradí Poskytovateľ Objednávateľovi zmluvnú pokutu vo výške 20 000;- EUR (slovom: dvadsaťtisíc eur).
4.3 Ak Poskytovateľ nezabezpečí preberanie dohodnutého druhu odpadu v dohodnuté dni v dohodnutom čase po dobu dlhšiu ako dva (2) kalendárne dni, bude sa toto porušenie zmluvnej povinnosti považovať za podstatné porušenie zmluvných povinností a Objednávateľ má právo od tejto Rámcovej dohody odstúpiť. Uvedené sa bude pokladať za nedodržanie garancie kapacity Miesta spracovania odpadov a Objednávateľ je oprávnený uplatniť si u Poskytovateľa zmluvnú pokutu podľa bodu 4.1 tejto Rámcovej dohody.
4.4 Poskytovateľ pri nedodržaní povinností týkajúcich sa subdodávateľov uvedených v bodoch 7.1, 7.3 a 7.4 uhradí zmluvnú pokutu vo výške 1 000 EUR (slovom: tisíc eur).
4.5 V prípade, ak Poskytovateľ poruší povinnosť mlčanlivosti stanovenú všeobecne záväzným právnym predpisom, a/alebo dohodnutú v tejto Rámcovej dohode, zaväzuje sa uhradiť Objednávateľovi zmluvnú pokutu vo výške 2 000 EUR (slovom dvetisíc eur).
4.6 Za podstatné porušenie zmluvných povinností sa považuje nedodržanie zmluvných povinností uvedených v bodoch 4.1, 4.2, 4.3, 4.4 a 4.5 tejto Rámcovej dohody.
4.7 V prípade, ak bude Objednávateľovi zo strany akéhokoľvek orgánu Slovenskej republiky alebo Európskej únie udelená pokuta alebo iná sankcia v súvislosti s nedodržaním bodu 1.9 tejto Rámcovej dohody zo strany Poskytovateľa, zaväzuje sa Poskytovateľ uhradiť túto pokutu Objednávateľovi v plnej výške.
4.8 Zaplatením zmluvných pokút zo strany Poskytovateľa nezaniká nárok Objednávateľa na náhradu škody prevyšujúcej zmluvnú pokutu. Zmluvné pokuty si môže Objednávateľ započítať v súlade s § 580 zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“) z ceny vyfakturovanej Poskytovateľom. Objednávateľ je oprávnený uplatniť si následne zostávajúcu sumu zmluvnej pokuty vystavením faktúry. Poskytovateľ je povinný uhradiť faktúru do tridsať (30) dní odo dňa jej doručenia Objednávateľom.
V. DOBA TRVANIA A SKONČENIE RÁMCOVEJ DOHODY
5.1 Táto Rámcová dohoda sa uzatvára na dobu určitú, na štyri (4) roky odo dňa nadobudnutia účinnosti Rámcovej dohody.
5.2 Zmluvné strany sa dohodli, že túto Rámcovú dohodu je možné ukončiť pred uplynutím doby jej platnosti nasledovnými spôsobmi:
(i) odstúpením od Rámcovej dohody;
(ii) dohodou Zmluvných strán;
(iii) výpoveďou Zmluvnej strany
(iv) vyčerpaním maximálneho finančného limitu tejto Rámcovej dohody, pričom Rámcová dohoda zaniká dňom, keď súhrnná hodnota všetkých Objednávok vystavených na jej základe dosiahne maximálny finančný limit stanovený touto Rámcovou dohodou,(bod 3.9) bez potreby vykonania akéhokoľvek ďalšieho právneho úkonu Zmluvných strán.
5.3 Každá Zmluvná strana je oprávnená odstúpiť od tejto Rámcovej dohody z dôvodu podstatného porušenia povinností vyplývajúcich z tejto Rámcovej dohody druhej Zmluvnej strane. Odstúpenie je účinné dňom doručenia písomného oznámenia o odstúpení od Rámcovej dohody druhej Zmluvnej strane.
5.4 Objednávateľ môže od tejto Rámcovej dohody odstúpiť aj v prípade, ak:
(i) Poskytovateľ, alebo osoba konajúca v jeho mene, porušil svoju povinnosť mlčanlivosti (čl. VIII. Tejto Rámcovej dohody).
(ii) Vyhlásenie alebo konanie Poskytovateľa porušilo dobré meno alebo podnikateľskú dôveryhodnosť Objednávateľa.
(iii) Poskytovateľ je platobne neschopný, podal, alebo bol voči nemu podaný návrh na vyhlásenie konkurzu, alebo bol návrh na vyhlásenie konkurzu zamietnutý pre nedostatok majetku, alebo vstúpil do likvidácie, alebo ak sa počas reštrukturalizácie dostal do omeškania s plnením, na ktoré vznikol nárok počas reštrukturalizačného konania, alebo sa voči nemu začala exekúcia, ktorá môže ohroziť jeho podnikateľskú činnosť alebo platobnú schopnosť,
(iv) Z iných dôvodov uvedených v tejto Rámcovej dohode, najmä, ale nie výlučne z dôvodov podľa bodu 4.6 tejto Rámcovej dohody alebo vo všeobecne záväzných právnych predpisoch.
5.5 Dohoda o skončení Rámcovej dohody sa povinne zverejňuje v zmysle § 47a Občianskeho zákonníka a podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon o slobode informácií“). Dohoda o skončení Rámcovej dohody nadobúda platnosť jej podpisom Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Zmluvná strana môže túto Rámcovú dohodu písomne vypovedať bez udania dôvodu. Výpovedná lehota je šesť (6) mesiacov a začína plynúť prvým dňom mesiaca nasledujúceho po mesiaci, v ktorom bola výpoveď druhej Zmluvnej strane doručená.
5.6 Ukončenie Rámcovej dohody nemá vplyv na plnenie práv a povinností, ktoré podľa povahy tejto Rámcovej dohody trvajú aj po ukončení tejto Rámcovej dohody, napríklad práva na úhradu zmluvnej pokuty, náhrady škody, povinnosť mlčanlivosti, a pod.
VI. KOMUNIKÁCIA A DORUČOVANIE
6.1 Pokiaľ nie je v Rámcovej dohode uvedené inak, akákoľvek komunikácia a iné úkony v súvislosti s Rámcovou dohodou a jej plnením, musia byť urobené v písomnej forme a doručené na adresy uvedené v záhlaví Rámcovej dohody alebo na iné adresy alebo kontaktné osoby, ktoré si Zmluvné strany navzájom písomne oznámia.
6.2 Zmluvné strany sa dohodli, že kontaktnými osobami pri plnení tejto Rámcovej dohody sú: 
Kontaktnou osobou za Objednávateľa: Referent odpadového hospodárstva, odpady@senec.sk. 
Kontaktnou osobou za Objednávateľa vo veciach odosielania Objednávok je:
Bc. Ivica Gajdošová, tel.: 0904 891 717 email: gajdosovai@senec.sk. 
Kontaktnou osobou za Objednávateľa vo veciach zmluvných je:
Mgr. Renata Turiničová, +421 2 2020 5153, turinicovar@senec.sk
Kontaktnou osobou za Poskytovateľa vo veciach technických je:
...........................................................................................
Kontaktnou osobou za Poskytovateľa vo veciach prijímania Objednávok je: ...........................................................................................
6.3 Korešpondencia súvisiaca s Rámcovou dohodou musí byť v slovenskom jazyku a bude sa považovať za doručenú:
(i) v deň doručenia zásielky, ak bola zásielka doručená osobne alebo kuriérnou službou; alebo
(ii) v piaty (5.) pracovný deň nasledujúci po dni podania zásielky na pošte, ak bola zásielka poslaná doporučenou poštou, aj keď sa adresát o jej uložení nedozvedel, alebo v deň doručenia zásielky, alebo v deň, kedy bola zásielka odopretá, podľa toho, čo nastane skôr; alebo
(iii) v deň odoslania e-mailu, ak bol e-mail odoslaný v ktorýkoľvek pracovný deň do 15.00 hod., v ostatných prípadoch v najbližší pracovný deň nasledujúci po dni odoslania e-mailu, ak sa Zmluvné strany nedohodli inak.

6.4 Odstúpenie od Rámcovej dohody, výpoveď, faktúry, ak sa neuplatňuje elektronická forma prijímania faktúr a/alebo iné dôležité oznámenia, najmä, ale nie výlučne, týkajúce sa trvania Rámcovej dohody, budú vždy doručené písomne druhej Zmluvnej strane. Zmluvné strany sa dohodli, že e-mailová komunikácia nie je v tomto prípade dostatočná.
6.5 Zmluvné strany sa zaväzujú oznámiť si bezodkladne akúkoľvek zmenu údajov uvedených v záhlaví Rámcovej dohody, a to najneskôr do piatich (5) pracovných dní, odkedy dôjde k takejto zmene. V prípade zmien údajov uvedených v záhlaví Rámcovej dohody a zmeny kontaktných údajov sa Zmluvné strany dohodli, že nie je potrebné uzatvárať dodatok k tejto Rámcovej dohode.
VII. ÚDAJE O SUBDODÁVATEĽOCH A PRAVIDLÁ ZMENY
7.1 Údaje o všetkých známych subdodávateľoch, v rozsahu obchodné meno, adresa sídla, údaje o osobe oprávnenej konať za subdodávateľa, meno a priezvisko, adresa pobytu sú uvedené v prílohe č. 4.
7.2 Subdodávateľom na účely tejto Rámcovej dohody je hospodársky subjekt, ktorý uzavrie na účely plnenia tejto Rámcovej dohody s Poskytovateľom písomnú odplatnú zmluvu na plnenie určitej časti zákazky. Hospodárskym subjektom je fyzická osoba, právnická osoba alebo skupina takýchto osôb, ktorá na trh dodáva tovar, poskytuje službu alebo uskutočňuje stavebné práce.
7.3 Poskytovateľ  je  povinný   bezodkladne  oznámiť   Objednávateľovi   akúkoľvek   zmenu  údajov o subdodávateľovi, ako aj o novom subdodávateľovi na základe zmeny subdodávateľa vykonanej podľa pravidla pre zmenu subdodávateľov určeného v tejto Rámcovej dohode, a to v rozsahu uvedenom v bode 7.1 tejto Rámcovej dohody.
7.4 Pravidlo pre zmenu subdodávateľov počas plnenia Rámcovej dohody je nasledovné: Poskytovateľ nesmie  zmeniť  subdodávateľa  bez  písomného  súhlasu  Objednávateľa.  Poskytovateľ  požiada o zmenu subdodávateľa minimálne päť (5) pracovných dní vopred. Nedodržanie tohto pravidla Poskytovateľom sa považuje za podstatné porušenie zmluvných povinností.
7.5 Ak Poskytovateľ zabezpečuje svoju činnosť pre Objednávateľa prostredníctvom subdodávateľa alebo subdodávateľov, je povinný zabezpečiť, aby ich vykonávali len také subjekty, ktoré majú právoplatné všetky povolenia a oprávnenia na vykonávanie danej činnosti, pričom zodpovednosť za všetky činnosti subdodávateľa nesie Poskytovateľ tak, ako by činnosť vykonával on sám.
VIII. MLČANLIVOSŤ
8.1 Zmluvné strany sa dohodli, že všetky informácie a skutočnosti, ktoré získali akýmkoľvek spôsobom o druhej Zmluvnej strane a jej činnosti pri uzavretí a plnení tejto Rámcovej dohody, avšak nielen v súvislosti s ňou, sa považujú za dôverné v zmysle § 271 Obchodného zákonníka a majú charakter obchodného tajomstva v zmysle § 17 Obchodného zákonníka. Zmluvné strany sa zaväzujú takéto informácie a skutočnosti neposkytnúť a nesprístupniť tretím osobám a nevyužiť na iný účel, ako na plnenie tejto Rámcovej dohody.
8.2 Zmluvné strany sa dohodli, že porušením povinnosti mlčanlivosti podľa tejto Rámcovej dohody nie je:
(i) poskytnutie informácií audítorom, daňovým a právnym poradcom, ktorí sú viazaní všeobecnou profesionálnou povinnosťou mlčanlivosti stanovenou alebo uloženou všeobecne záväzným právnym predpisom, alebo sú povinní zachovávať mlčanlivosť na základe písomnej dohody s Objednávateľom,
(ii) sprístupnenie informácií, ktoré majú povahu verejne známych informácií,
(iii) poskytnutie informácií osobám a štátnym orgánom, ktorých nárok na poskytnutie informácií vyplýva zo všeobecne záväzných právnych predpisov alebo osobám, prostredníctvom ktorých, alebo s pomocou ktorých Zmluvné strany plnia povinnosti z Rámcovej dohody.
IX. VYŠŠIA MOC
9.1 Nie je porušením Rámcovej dohody, ak ktorákoľvek zo Zmluvných strán nemôže plniť svoje zmluvné povinnosti z dôvodu prekážky, ktorá nastala nezávisle od vôle povinnej Zmluvnej strany a bráni jej v splnení jej povinnosti, ak nemožno rozumne predpokladať, že by povinná Zmluvná strana túto prekážku alebo jej následky odvrátila, alebo prekonala, a že by v čase vzniku záväzku túto prekážku predvídala (napr. vojna, zemetrasenie, záplava, požiare, teroristický útok, atď.). Na základe požiadavky druhej Zmluvnej strany, dotknutá Zmluvná strana predloží doklad o existencii okolností vylučujúcich zodpovednosť/vyššia moc (vis maior), ktorý vydajú príslušné úrady alebo organizácia krajiny pôvodu.
9.2 Pokiaľ sa Zmluvné strany písomne nedohodnú inak, zmluvne dohodnuté termíny sa predlžujú o dobu trvania okolností vylučujúcich zodpovednosť (vis maior).
9.3 Ak doba trvania okolností vylučujúcich zodpovednosť (vis maior) presahuje tridsať (30) dní, Zmluvné strany sú povinné viesť rokovania o možnej zmene/úprave tejto Rámcovej dohody. Ak takéto rokovania nebudú úspešne ukončené do pätnástich (15) dní, ktorákoľvek zo Zmluvných strán je oprávnená odstúpiť od tejto Rámcovej dohody. Zmluvné strany sa zaväzujú bez zbytočného odkladu vyrovnať si vzájomné pohľadávky a záväzky, ktoré vznikli do zániku tejto Rámcovej dohody.
9.4 Zmluvná strana, ktorá porušuje svoju povinnosť, alebo ktorá s prihliadnutím na všetky okolností má vedieť, že poruší svoju povinnosť vyplývajúcu z tejto Rámcovej dohody v dôsledku okolností vylučujúcich zodpovednosť (vis maior) je povinná oznámiť písomne druhej Zmluvnej strane hrozbu alebo vznik okolností vylučujúcich zodpovednosť (vis maior) spolu s ich dôsledkami a predpokladaným časom ich trvania. Tieto informácie je povinná táto Zmluvná strana podať bez zbytočného odkladu po tom, čo sa o týchto okolnostiach dozvedela, alebo pri náležitej starostlivosti mohla dozvedieť. Škody vyplývajúce z neoznámenia alebo z neskorého oznámenia o hrozbe alebo vzniku okolností vylučujúcich zodpovednosť (vis maior) bude niesť Zmluvná strana zodpovedná za takéto neskoré oznámenie.
X. OCHRANA OSOBNÝCH ÚDAJOV
10. 1 Objednávateľ ako prevádzkovateľ osobných údajov týmto informuje Poskytovateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto Rámcovej dohody ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto Rámcovej dohody. Osobné údaje Objednávateľ spracúva na právnom základe: oprávnený záujem podľa čl. 6 ods. 1 písm. c, e, f) a súhlas dotknutej osoby podľa čl. 6 ods. 1 písm. a) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len  „GDPR“). Objednávateľ sa zaväzuje v súlade so zásadou minimalizácie údajov spracúvať iba tie osobné údaje dotknutých osôb, ktoré sú nevyhnutné na splnenie účelu spracúvania osobných údajov (riadne a včasné plnenie Rámcovej dohody). Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona o verejnom obstarávaní, resp. dovtedy, kým dotknutá osoba neodvolá svoj súhlas. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie.
10.2 Dotknutá osoba má na základe písomnej žiadosti alebo osobne u Objednávateľa právo:
(i) žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
(ii) namietať spracúvanie svojich osobných údajov;
(iii) na prenosnosť osobných údajov;
(iv) podať návrh na začatie konania na Úrade na ochranu osobných údajov Slovenskej republiky.
(v) Ďalšie informácie o spracúvaní osobných údajov dotknutých osôb sa nachádzajú na webovom sídle Objednávateľa („ochrana súkromia a osobných údajov“ ) alebo sa dotknuté osoby môžu obrátiť na zodpovednú osobu Objednávateľa, e-mailová adresa: stefan.pap@senec.sk.
10.3 Poskytovateľ podpisom tejto Rámcovej dohody potvrdzuje:
(i) správnosť a pravdivosť osobných údajov, ktoré sa ho týkajú a sú uvedené v tejto Rámcovej dohode,
(ii) že mu boli poskytnuté Informácie o ochrane osobných údajov,
že v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol Objednávateľovi v súvislosti s uzatvorením tejto Rámcovej dohody (napr. kontaktné osoby, zamestnanci, zástupcovia, subdodávatelia).
XI. USTANOVENIA O POUŽÍVANÍ EKOLOGICKÝCH VOZIDIEL
11.1 Poskytovateľ sa zaväzuje, že v zmysle ustanovenia § 4 ods. 5 zákona č. 214/2021 Z. z. o podpore ekologických vozidiel cestnej dopravy a o zmene a doplnení niektorých zákonov v znení neskorších predpisov (ďalej len ako ,,zákon č. 214/2021 Z. z.) bude pri poskytovaní služby počas referenčného obdobia od 01. 01. 2026 do 31. 12. 2030 využívať minimálny podiel ekologických vozidiel a to nasledovne:
(i) 22 % ak ide o vozidlá kategórie M1, M2 a N1,
(ii) 9 % ak ide o vozidlá kategórie N2 a N3,
(iii) 48 % ak ide o vozidlá kategórie M3 alebo trolejbus.
11.2 Poskytovateľ sa zaväzuje oznámiť Objednávateľovi v súhrne za celý predmet Rámcovej dohody zoznam používaných ekologických vozidiel a tento aktualizovať a prípadné zmeny v zozname ekologických vozidiel bezodkladne, najneskôr do 15 dní od zmeny.
11.3 V prípade, ak bude Objednávateľovi príslušným orgánom verejnej moci uložená pokuta za správny delikt v zmysle ustanovenia § 8 ods. 1 písm. a), b) alebo c) zákona č. 214/2021 Z. z. za to, že si Poskytovateľ nesplnil svoju povinnosť používať ekologické vozidla v rozsahu Čl. XI bod 11.1. tejto Rámcovej dohody, zaväzuje sa poskytovateľ uhradiť Objednávateľovi zmluvnú pokutu vo výške, ktorá bude zodpovedať uloženej pokute Objednávateľovi za správny delikt.
11.4 Poskytovateľ sa zaväzuje, že Objednávateľovi bude poskytovať každoročne k 5. januáru informácie v zmysle ustanovenia § 6 ods. 1 písm. b) a písm. c) zákona č. 214/2021 Z. z., ktoré je Objednávateľ povinný poskytnúť Úradu pre verejné obstarávanie.
11.5 V prípade, ak bude Objednávateľovi príslušným orgánom verejnej moci uložená pokuta za správny delikt v zmysle ustanovenia § 8 ods. 2 zákona č. 214/2021 Z. z. za to, že Poskytovateľ neposkytol Objednávateľovi informácie podľa Čl. XI bod 11.4. Rámcovej dohody Objednávateľovi včas, resp. poskytol nesprávne informácie, zaväzuje sa Poskytovateľ uhradiť Objednávateľovi zmluvnú pokutu vo výške, ktorá bude zodpovedať uloženej pokute Objednávateľovi za správny delikt a to bezodkladne.
XII. SPOLOČNÉ A ZÁVEREČNÉ USTANOVENIA
12.1 Akékoľvek dodatky a zmeny tejto  Rámcovej dohody sú platné len v písomnej forme, po ich odsúhlasení a podpísaní oboma Zmluvnými stranami. Dodatky a zmeny Rámcovej dohody musia byť v súlade so zákonom o verejnom obstarávaní a súvisiacimi právnymi predpismi.
12.2 Pokiaľ niektoré z ustanovení tejto Rámcovej dohody je neplatné alebo neúčinné, alebo sa stane neskôr neplatným alebo neúčinným, nemá to vplyv na platnosť alebo účinnosť ostatných ustanovení tejto Rámcovej dohody. V prípade, že niektoré z ustanovení tejto Rámcovej dohody je neplatné alebo neúčinné, alebo sa stane neskôr neplatným alebo neúčinným, zaväzujú sa Zmluvné strany, že ho nahradia ustanovením, ktoré najviac zodpovedá pôvodnej vôli Zmluvných strán a účelu podľa tejto Rámcovej dohody.
12.3 Zmluvné strany sa budú usilovať o zmierlivé riešenie všetkých sporov spojených s touto Rámcovou dohodou. V prípade, ak nedôjde k urovnaniu sporov zmierom, Zmluvné strany sa dohodli, že spor bude rozhodovať súd vecne a miestne príslušný podľa príslušných ustanovení zákona č. 160/2015 Z.z. Civilný sporový poriadok v znení neskorších predpisov.
12.4 Nadpisy v tejto Rámcovej dohode slúžia len k jej prehľadnosti a neberú sa do úvahy pri výklade Rámcovej dohody, rovnako sa nepovažujú ani za definície alebo za vysvetlivky jednotlivých zmluvných ustanovení.
12.5 Poskytovateľ je povinný dodržiavať všetky interné osobitné predpisy a pokyny vydané Objednávateľom, s ktorými ho Objednávateľ oboznámi, alebo ktoré sú zverejnené na webovej stránke Objednávateľa.
12.6 Práva a povinnosti Zmluvných strán neupravené touto Rámcovou dohodou sa spravujú Obchodným zákonníkom, zákonom o verejnom obstarávaní a súvisiacimi platnými právnymi predpismi Slovenskej republiky.
12.7 Zmluvné strany prehlasujú, že si túto Rámcovú dohodu prečítali, jej obsahu porozumeli a na znak toho, že obsah tejto Rámcovej dohody zodpovedá ich skutočnej, vážnej, ničím neobmedzenej a slobodnej vôli, ju vlastnoručne podpísali.
12.8 Táto Rámcová dohoda sa vyhotovuje v troch (3) rovnopisoch, jeden (1) rovnopis pre Poskytovateľa a dva (2) rovnopisy pre Objednávateľa.
12.9 Táto Rámcová dohoda nadobúda platnosť dňom jej podpisu oboma Zmluvnými stranami a účinnosť dňa 01.01.2027.
12.10 Poskytovateľ je povinný pri podpise tejto Rámcovej dohody predložiť Objednávateľovi nasledovné doklady:
(i) platné poistenie všeobecnej zodpovednosti za škodu s limitom minimálne 800 000,-EUR
(ii) potvrdenie o registrácii podľa § 98 ods. 1 a 2 zákona o odpadoch, alebo iný ekvivalentný doklad preukazujúci túto skutočnosť,
(iii) potvrdenie o registrácii podľa § 98 ods. 5 zákona o odpadoch,
(iv) doklad o registrácii v zmysle zákona č. 39/2007 Z. z. o veterinárnej starostlivosti v znení neskorších predpisov udelený: Štátnou veterinárnou a potravinovou správou Slovenskej republiky pre činnosť: zber a preprava vedľajších živočíšnych produktov materiálu kategórie 3 – písm. f) a písm. p) článku 10 Nariadenia Európskeho parlamentu a Rady (ES) č. 1069/2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu a ktorým sa zrušuje nariadenie (ES) č. 1774/2002 (nariadenie o vedľajších živočíšnych produktoch) (ďalej len „nariadenie o VŽP“) kuchynský odpad a separované použité potravinárske oleje určené na ďalšie spracovanie podľa čl. 14 písm. k) nariadenia o VŽP,
(v) rozhodnutie Regionálnej veterinárnej a potravinovej správy na skladovanie vedľajších živočíšnych produktov materiálu kat. 3 – písm. f) a písm. p) článku 10 nariadenia o VŽP kuchynský odpad a separované použité potravinárske oleje určené na ďalšie spracovanie podľa čl. 14 písm. k) nariadenia o VŽP, alebo iný ekvivalentný doklad preukazujúci túto skutočnosť
Uvedené doklady pod písm. (i) až (v) sa stávajú neoddeliteľnou Prílohou č. 3 tejto Rámcovej dohody.
12.11 Neoddeliteľnou súčasťou tejto Rámcovej dohody sú tieto prílohy: 
· Príloha č. 1 Cenová tabuľka – výkaz výmer (príloha č. 1 SP)
· príloha č. 2 Opis predmetu rámcovej dohody (časť B súťažných podkladov)
· príloha č. 3 Doklady v zmysle článku XII bod 12.10 Rámcovej dohody 
· príloha č. 4 Zoznam subdodávateľov




	V Senci dňa [        ]
	V [doplniť ] dňa [doplniť ]

	Za Objednávateľa:
	Za Poskytovateľa:

	
	

	Ing. Pavol Kvál
primátor
	
konateľ






Príloha č. 4
Zoznam subdodávateľov
Obchodné meno: ..................................
Adresa spoločnosti: ...................................................
IČO: .....................			

Dolupodpísaný zástupca uchádzača týmto čestne vyhlasujem, že na realizácii predmetu zákazky s názvom „Zber a zhodnotenie biologicky rozložiteľného odpadu z kuchyne a jedlých olejov a tukov“
|_|	sa nebudú podieľať subdodávatelia a celý predmet uskutočníme vlastnými kapacitami.
|_| 	sa budú podieľať nasledovní subdodávatelia:

	P. č.
	Obchodné meno a sídlo subdodávateľa
	IČO
	% podiel na zákazke
	Podiel subdodávky v € bez DPH
	Predmet subdodávky

	1.
	-
	-
	-
	
	-

	2.
	-
	-
	-
	
	-

	3.
	-
	-
	-
	
	-






V ……………………….., dňa ……………….	.............................................
							Podpis a pečiatka
